શરૂઆતના ચરણમાં તમારા દિલમાં રોમાન્સની લાગણી વધુ રહેશે. અવિવાહિત જાતકો પ્રિયપાત્ર સમક્ષ પ્રેમનો પ્રસ્તાવ મૂકે તેવી શક્યતા છે. કુટુંબ સાથે રમણીય સ્થળે બહાર ફરવા કે દેવસ્થાનના દર્શને, સામાજિક સમારંભમાં કે મિત્રો અથવા ઓફિસના સહકર્મીઓ સાથે પાર્ટીમાં જશો અને આનંદમાં સમય પસાર થશે. તમે પ્રેમની અભિવ્યક્તિ કલાત્મક અંદાજમાં કરી શકશો. સેલ્સ અને માર્કેટિંગ વાણી સંબંધિત ક્ષેત્રોમાં જોડાયેલા જાતકો તેમની વાકછટાથી ઉત્તમ પરિણામ પ્રાપ્ત કરશે. વેપારીવર્ગ પોતાના વ્યવસાયને નવી ક્ષિતિજો સુધી પહોંચાડી શકશે. ધંધામાં વિસ્તરણ માટે નવા આયોજનો હાથ ધરી શકશે. ઉત્તરાર્ધમાં તમારી સાહસવૃત્તિ વધશે. ધંધાર્થે મુસાફરી કરવાની થાય. વ્‍યવસાયમાં આપ નવી પધ્ધતિનો અમલ કરશો. થોડી આળસ અને કંટાળો આવતા કેટલાક કાર્યો વિલંબમાં પડશે. આવી સ્થિતિનો પ્રતિસ્‍પર્ધીઓ કે હરીફો ગેરલાભ ન ઉઠાવે તે જોવું. આપને ઘરમાંથી તેમજ સંતાનો તરફથી શુભ સમાચાર મળે. જૂના મિત્રો સાથે આનંદદાયક મુલાકાત થાય. આપ ફરીથી સ્ફુર્તિ અને પ્રસન્‍નતા અનુભવશો. આરોગ્‍ય સારું રહેતાં નોકરી-ધંધામાં મન લાગશે.